《和陈倅宜黄书事》
宋代·谢逸

鄙夫拙生事，日晚儿号冬。白驹穿瓮牖，曲肱起犹慵。

懒惰百无穿，有酒时复中。孰知廊庙具，征骖犯寒风。

行役岂不苦，王事不我容。劳佚虽有命，造物似不公。

仰羡冲天鹤，孤飞邈难从。赖有云外山，所至如迎逢。

是中有深意，高怀可默通。何当浮大白，一醉百念空。

作者简介：谢逸（1068-1113），字无逸，号溪堂。宋代临川城南（今属江西省抚州市）人。北宋文学家，江西诗派二十五法嗣之一。与其从弟谢薖并称“临川二谢”。与饶节、汪革、谢薖并称为“江西诗派临川四才子”。 曾写过300首咏蝶诗，人称“谢蝴蝶”。